Vniuersis presentes litteras seu presens publicum jnstrumentum [inspecturis] Johannes, tituli sancte Sabine, Adam, tituli sancte Cecilie, Lodouicus, tituli sancte (ͻ: -ti) Marcj, Bartholomeus, tituli sancte (ͻ: -ti) Laurencij in Damas(c)o, et Marinus, tituli sancte Potenciane, presbi teri, ac Gentilis, sancti Adrianj dyaconus, dudum per sanctissimum jn Christo patrem et dominum nostrum, dominum Vrbanum, diuina prouidencia papam sextum, post casum antiquorum cardinalium assumptj in sancte Romane ecclesie cardinales, si sic dici debemus, cum culpa nostra et peccatis exigentibus reddimus nos indignos salutem in Domino et presentibus fidem indubiam adhibere. Pium et meritorium ac debitum et necessarium arbitramur ad detegendum machinate et detestande conspiracionis commentum perhibere testimonium veritatj; nam propalata veritas eos, quibus antea nota fuerat, in ea veritate roborat(ur) et confirmat(ur) et illam ignorantibus patef[a]c[i]t, dubitantes sev dubitare laborantes liberat ab errore, jmprobos autem et veritatem opprimere satagentes annichilat et confundit; et tanto magis bonum ex patefacta veritate procedit, quanto in ipsa veritate apprehenduntur res maiores. Cum itaque nuper de instantis mensis Januarij primo trina vice successiue diuersis successiuis diebus coram reuerendo patre domino Angelo, episcopo Florentino, et venerabilj viro domino Basilio, priore hospitalis sancti Johannis Jherosolomitanj Lumbardie, et nonnullis personis autenticis et testibus infrascriptis, et deinde coram prefato domino nostro et reuerendissimis patribus, sancte Romane ecclesie cardinalibus, sibi as[s]istentibus, et omnibus supradictis et aliis quampluribus honestis personis, et demum xviij die dicti mensis coram eodem domino nostro, in publico, generalj et sollempni consistorio in publico palacio apostolico pro tribunali personaliter sedente, et coram ipsis dominis cardinalibus, dicto domino nostro in consistorio assistentibus more solito, et prelatorum ac magnatorum et diuersarum aliarum personarum multitudine copiosa, sponte et libere de nostra sciencia, omni metu et coaccione cessantibus, palam et publice cum magna cordis contricione prout genvflexionibus et lacrimis, suspiriis et aliis signis ostendimus facti et rei geste veritatem, confessi fuimus, quod nos olim peruersis et falsidicis suggestionibus filiorum perdicionis [in] dyocesi antichristi, scismatici et heretici Bartholomej de Manzauachis, olim tituli Marcellj Pretensi, cardinalis wlgariter Reatinj, et sceleratj apostate Petri Tartari, olim abbatis montis Cassinensis, quod nullius dyocesis existit ordinis sancti Benedictj, inducti presencialiter et seducti, facta insimul horri[bi]lj et detestanda et ab omnibus inaudita conspiracione, tractauimus et deliberauimus cum prefatis Reatino et Petro ac domino Carulo de Duracio, olim rege, et domina Margareta de Duracio, olim regina Sicilie, eius consorte, necnon consiliariis eorum, videlicet Nicolao de Vrsinis, olim comite Volano, et Caruluzo de Monte alto, olim regni Cecilie magistro iusticiario, aliisque ipsorum consiliariis et nonnullis aliis, quos breuitatis causa subtrahimus, quampluribus nunciis, litteris ad huiusmodi perficiendam conspiracionem interpositis preter et contra veritatem, assumpsis (ͻ: -tis) nobis ac conuocatis et assistentibus gentibus armorum dictorum dominorum Carolj et Margarete, op[p]ortunitate captata, in ecclesia sancti Francisci, domu(s) fratrvm minorum ciuitatis Lucerie propriorum, insimul conuenire, et certis dominis sancte Romane ecclesie cardinalibus, qui in Romana curia tunc essent, ad nos uel voluntariis uel inuitis, cum fauore dictarum gencium accersire debebamus; tuncque nobis inibj stantibus et de facto pro tribunali sedentibus prefatus Reatinus, et quidem formula delatoris, superuenire et coram nobis et aliis dominis cardinalibus dictis, sic stantibus et sedentibus, nonnullos calumpniosos, fraudulentos, confictos articulos et super articulos huiusmodi pro numero cardinalium certos fictos ejsdem singulis libellis (ͻ: -los) arduos ex[h]ibendos, ipsi domino nostro sanctissimo, vtique vero katholico et christianissimo summo pontifici, crimen heretice prauitatis, cum, iuxta consilium predicti Reatinj, crimen aliud summo pontifici impingi et de alio crimine condempnari non posset, inponentes, exhibere; et illi ex prefatis aliis cardinalibus, qui huiusmodi articulos sev libellos tunc recipere recusarent, crimen heresis et hereticis fautoris, capi et incarcerari debebant, et tunc huiusmodi exhibitis litteris et arti[cu]lis* nos potuissemus; alioquin dictus dominus Karulus et gentes sue personam dictj dominj nostri capere et detinere debebant; licet nullam super hoc potestatem habere possemus, de facto, cum de iure fieri [non posset?], ipsum dominum nostrum de heresi condempnare et a papatu deponere ac incarcerare et turpiter mori facere debebamus. Et interim, donec ista penderent, prefatum collegium cardinalium, si hoc casu cardinales dici deberent, res Romane ecclesie administrare debebant, ipsi (ͻ: ipso) vero domino nostro vita functo nouum papam intrudere, si tum eo modo papa dici posset, qui, vt putamus, propter fauorem dicti dominj Karolj, fuisset aut prefatus Reatinus aut ego Loduuicus, qui supra, aut alius a nobis; et hec omnia ad hunc finem excogitata fiebant et cedebant, vt ipse dominus noster diffamaretur, et tollaretur (ͻ: -eretur) ab eo fides et deuocio papalis; quam, false, calumpniose et temere os in celum ponentes, lingu[i]s nostris et aliorum maliuolorum transeuntes super terram, lacerare et lacerari facientes conuiciis, in diuine maiestatis offensam, ipsius dominj nostri iniuriam, sedis apostolice contemptum et scandalum regum et principum et innumerabilium populorum, non sumus actenus vivi et vt ipse dominus Karolus, qui multa detestanda et horribilia contra dominum nostrum, contra debitum fidelitatis homagium, per eum prestitum iuramentum veniendo (ͻ: vendendo?) faceretet, [cum?] eum persequebatur odio capitalj, haberet hujusmodi colorem, talia, prout conspirata fuerunt, perpetrandi. Et nouus intrusus sev intrudendus quasi pontifex, si pontifex dici posset, nouam dicto domino Karolo sub nouis condicionibus concessionem faceret de regno Sicilie et terra citra Farum. Et quia huiusmodi articulj falsissimi, mendosi, cauil[l]osi, fraudulenti et contra omnem veritatem conficti sunt et carent omni prorsus veritatis fundamento, et nos in hac parte erramus vehementissime et hunc nostrum errorem cum vera cordis contricione [confitemur] ac Dei ac ipsius Dominj nostri pietate speramus, quod malleat (!) nos habere correctos quam criminosos et de huiusmodi criminibus emendatos, nec nostris diebus apostolicum principem illj, aut fidej puritate, aut deuocionis feruore, aut morum honestate, aut equitate iusticie, aut rectitudine zelj, aut litterarum pericie (ͻ: -cia), aut rerum agendarum experiencia, aut constancia firmiori, aut prouida circumspeccione, preferenda (ͻ: -dum) recognouimus, petita ab ipso domino nostro venia, quam de innata ipsius et sedis apostolice dignitate speramus, vniuersitati vestre et omnibus et singulis regibus et principibus christianis premissa, ne vos aut eos lateat, presencium litterarum sev presentis instrvmenti publici tenore insinuamus, intimamus et notificamus, ad vestram et cuiuslibet vestram (ͻ: -um) noticiam deducimus, per presentes expresse asserentes et protestantes, quod, si vestre serenitatj premissis aduersa sev diuersa uel ad deliberandum huiusmodi nostre assercionis veritatem per quosuis quomodolibet suggerentis (ͻ: -tur), carent omni penitus veritate. In cuius rei testimonium presentes litteras sev presens publicum instrvmentum per notarium publicum redintegrari [et] rescribj rogauimus et mandamus; ad maiorem rei certitudinem et roboris firmitatem sigilli mei Johannis, olim cardinalis predicti, quo nos alii vtimur, in hac parte ad nostrum rogatum presencium appensi, [quia] ad presens caremus sigillis, duximus appensione munirj. Et ego prefatus Johannes, olim tituli sancte Sabine, presbiter cardinalis, vt premittitur, predicta omnia et singula fateor vera esse, prout superius scripta sunt, et manv propria subscripsi et magno sigillo cardinalatus, quo vtebar, apponi sev appendi feci in testimonium premissorum. Et ego prefatus Adam etc:a; et quia ad presens sigillum meum cardinalatus, quo vtebar, non habeo, sigillum prefati reuerendi patris domini Johannis, circa (ͻ: tituli) sancte Sabine, presbiteri, vt premittitur, cardinalis, apponi sev appendi feci in testimonium premissorum etc:a.